APOSTLITE JÄLGEDES
Kaisarea teater
Oleme jälle Kaisareas.
Apostel Pauluse ajal oli see meeliköitev paik.
See oli nagu Rooma Iisraeli Vahemere rannikul.
Siin olid paleed, hipodroomid ning teatrid nagu see siin.
Siin oli ka vangla, kus Paulus veetis kaks aastat
ja kujunes mitu Apostlite tegude peatükki.
Paulus ja jüngrid läksid seitsmeks päevaks
Jeruusalemma templisse puhastuspäevade riitustele.
Apostlite teod 21:27: "...nägid Aasiast tulnud juudid Paulust pühakojas.
Need ajasid möllama kogu rahva ja pistsid oma käed nende külge,
hüüdes: "Iisraeli mehed, tulge appi!
See ongi see inimene,
kes kõigis paigus õpetab meie rahva ja Seaduse ja selle paiga vastu.
Ja nüüd on ta veel kreeklasigi toonud pühakotta
ja selle püha paiga rüvetanud!"
Siis tõusis kogu linn liikvele ning rahvas jooksis kokku.
Ja nad haarasid Paulusest kinni
ja vedasid ta pühakojast välja, ja otsekohe lukustati uksed."
Paulus oli vastaste silmis suur rahurikkuja.
Nad olid kuulnud mässudest linnades,
kus ta jutlustas Väike-Aasias ja Euroopas.
Mäletame 25 000 käsitöölise mässu, kes tõusid tema vastu Efesoses üles.
Nüüd tuleb see rahurikkuja Iisraeli ja suundub Jeruusalemma.
Kõlab nagu suure segaduse eelmäng ning see saabki tõeks.
Kuuleme juhtunust.
Apostlite teod 21:31: "Ja kui nad püüdsid teda tappa,
läks sõnum sealse väeosa ülempealikule,
et kogu Jeruusalemm on möllamas.
See võttis otsekohe sõdureid
ja pealikuid kaasa ja tuli jooksujalu nende juurde.
Kui rahvas nägi ülempealikut ja sõdureid,
lõpetasid nad Pauluse peksmise.
Siis ülempealik astus ligi,
võttis Pauluse oma hoole alla, käskis ta kahe ketiga aheldada
ning küsis, kes ta on ja mis ta on teinud.
Aga rahvahulgast karjusid ühed ühte ja teised teist.
Kuna ülempealik ei suutnud lärmi pärast
midagi selgemalt teada saada, siis laskis ta Pauluse viia kindlusse.
Aga kui ta treppide juurde jõudis,
tuli sõduritel rahva vägivallatsemise pärast Paulust kanda,
sest suur rahvahulk järgnes neile, hüüdes: "Hukka ta ära!"
Paulus küsis pealikult, kas tohib talle midagi öelda.
Paulus küsib pealikult:
"Kas teil on õigus rooma kodanikku selliselt piinata?"
Need sõnad äratasid rooma sõdurite tähelepanu.
Nad päästsid Pauluse rahva küüsist ja saatsid ta siia, Kaisareasse,
kus Paulus viidi rooma maavalitseja Felixi ette.
Felix hoidis Paulust süüdistust esitamata 2 aastat arestis.
Luuka sõnul lootis ta Pauluselt altkäemaksu.
Paulus elab siin Kaisareas kauem, kui mujal Apostlite tegudes.
Vähemalt kaks aastat hoitakse teda siin vangis kinni.
Ta on siin veel aastal 59 pKr,
kui Felixi aeg läbi saab ja maavalitsejaks tõuseb Festus.
Festus otsustab nii-öelda laua Felixi pabereist puhtaks lüüa.
Ta kuuleb Paulusest ja otsustab asja käsile võtta.
Ta kutsub Pauluse Jeruusalemma
ja Jeruusalemma juhtidel esitada talle seal oma süüdistus.
Paulus keeldub minemast Jeruusalemma
ja nii tulevad süüdistajad Kaisareasse, kus algab uus kohtuprotsess.
Festuse ja Heroodes Agrippa ees seistes jagab Paulus
oma pöördumisest ja kuidas ta nägi ülestõusnud Jeesust.
Apostlite teod 26:24:
"Festus katkestas Pauluse kaitsekõne ja hüüdis:
"Sa jampsid, Paulus! Suur kirjatarkus on su jampsima pannud!"
Aga Paulus ütles: "Ei jampsi, üliauline Festus,
vaid kõnelen tõsiseid ja arukaid sõnu.
Kuningas... teab küll neid asju, sest ma olen veendunud,
et midagi sellest pole tema eest varjule jäänud,
ei ole see ju kuskil kolkas sündinud.
Kuningas Agrippa, kas sa usud prohveteid?
Ma tean, et sa usud!"
Kõik pead pöörduvad kuninga suunas, oodates vastust.
Agrippa ees on dilemma.
Kui ta vastab jaatavalt, küsib Paulus,
miks ta siis Messiasse ei usu, keda on ette kuulutatud.
Kui ta vastab eitavalt, tõukavad juudid ta võimult.
Agrippa vastab osavalt:
"Paulus, kas sa nii lihtsalt tahadki mind oma usku pöörata?"
Sellega ta väldib vastamast.
Pauluse vastus on üsna julge ja humoorikas:
"Kui sa ainult saaksid selliseks, nagu mina, ainult ilma ahelateta."
Kuningas Agrippa ja Festus leiavad,
et Paulus pole teinud midagi karistusväärset,
kuid kuna ta on nõudnud keisri kohut -
nad tahtsid temast lahti saada -, otsustasid nad ta
koos teiste vangidega laevale panna ja Rooma saata.
Sealt algab Pauluse viimane suur seiklus üle Vahemere.
See viib läbi tormide, laevahuku ja maohammustuse,
kuni ta viimaks jõuab impeeriumi pealinna, Rooma.
Lugu on imeline, sest näitab, kuidas Jumal töötab isegi
kõige ebaõiglasemates ja raskemates oludes.
Sul on palgamõrvarid, laimajad, salasepitsejad, valelikud juristid,
vandenõulased, valitsuse bürokraadid ja viimaks laevahukk.
Igasugu halvad inimesed ja keerulised olukorrad,
mis on kõik näiliselt Pauluse vastu.
Ometi ei kaota ta oma rahu
vaid jätkab järjekindlalt armu evangeeliumi kuulutamist
ning räägib, mida Jumal on ta elus teinud.
Kogu protsess võtab aastaid, kuid viimaks saab Paulus
Rooma valitsuse poolt finantseeritud reisi Rooma.
Seal jäetakse ta koduaresti nagu me hiljem saame teada.
See tähendab, et evangeelium jõuab otse keisri majapidamisse.
Lugu näitab, kuidas Jumal kasutab tõeliselt halbu asjaolusid
ja tõeliselt halbu inimesi ning kohtusüsteemi,
kellele Pauluse huvid ei tulnud mõttessegi.
Ometi töötab Jumal kulisside taga Roomlastele 8:28 stiilis,
lastes lõpuks kõik tulla heaks, kuid aastaid hiljem.
See ütleb meile:
"Pea vastu, isegi, kui asjaolud näivad ülirasked,
ahistavad, ülekohtused ning ebaõiglased.
Jumal töötab meie elus sellele vaatamata - kulisside taga.
Tõlge: Riina Aasa
Lisateave raamatus "Acts Odyssey" või kodulehel: www.tlc.org/acts